CELEX: C2004/239/43
Language: da
Date: 2004-09-25 00:00:00
Title: Dom afsagt af Retten i Første Instans den 15. juli 2004 i sag T-384/02, Fernando Valenzuela Marzo mod Kommissionen for De Europæiske Fællesskaber (Tjenestemænd — vederlag — bosættelsesgodtgørelse — artikel 9, stk. 3, i vedtægtens bilag VII — frist på et år)

25.9.2004   
            
            
               DA
            
            
               Den Europæiske Unions Tidende
            
            
               C 239/21
            
         
      DOM AFSAGT AF RETTEN I FØRSTE INSTANS
   
   den 15. juli 2004
   i sag T-384/02, Fernando Valenzuela Marzo mod Kommissionen for De Europæiske Fællesskaber (1)
   
   (Tjenestemænd - vederlag - bosættelsesgodtgørelse - artikel 9, stk. 3, i vedtægtens bilag VII - frist på et år)
   (2004/C 239/43)
   Processprog: fransk
   I sag T-384/02, Fernando Valenzuela Marzo, tjenestemand ved Kommissionen for De Europæiske Fællesskaber, med bopæl i Bruxelles (Belgien), ved avocat M.-A. Lucas, mod Kommissionen for De Europæiske Fællesskaber (befuldmægtigede: J. Curral og V. Joris, og med valgt bopæl i Luxembourg), angående en påstand dels om annullation af Kommissionens afgørelser af 16. november 2001 og 13. februar 2002 om afvisning af udbetaling af den anden halvdel af sagsøgerens bosættelsesgodtgørelse med den begrundelse, at sagsøgerens familie ikke flyttede til tjenestestedet inden for den i vedtægten fastsatte frist på et år efter tiltrædelsen, dels om, at Kommissionen tilpligtes at udbetale den anden halvdel af sagsøgerens bosættelsesgodtgørelse med tillæg af renter 8 % p.a., har Retten (Tredje Afdeling), sammensat af afdelingsformanden, J. Azizi, og dommerne M. Jaeger og F. Dehousse; justitssekretær: ekspeditionssekretær J. Palacio González, den 15. juli 2004 afsagt dom, hvis konklusion lyder således:
   
               1)
            
            
               Kommissionen for De Europæiske Fællesskaber frifindes.
            
         
               2)
            
            
               Hver part bærer sine omkostninger.
            
         
      (1)  EFT C 55 af 8.3.2003.